Met dié kabinet spaar staat R21 miljoen | Netwerk24
R21 miljen. Dít is die bedrag wat Suid-Afrika per jaar aan ministeriële salarisse sal bespaar nadat pres. Cyril Rama­phosa sy kabinet met agt ministers en een adjunkminister besnoei het.
Pres. Cyril Ramaphosa het Woensdagaand sy nuwe kabinet in Pretoria aangekondig. Foto: Felix Dlangamandla
Die nuwe kabinet, wat Ramaphosa Woensdagaand bekend gemaak het, bestaan nou uit 28 ministers teenoor die 36 ministers wat dit voorheen was.
Onder oudpres. Jacob Zuma het die kabinet gegroei tot 36 ministers en 37 adjunkministers. Dit het die staat se salarisrekening die hoogte laat inskiet.
Luidens Africa Check verdien ministers R2,4 miljoen per jaar en hul adjunkte R1,98 miljoen.
Adj.pres. David Mabuza verdien R2,83 miljoen, terwyl Ramaphosa se salaris digby R2,88 miljoen is.
Die grootte van Ramaphosa se kabinet is in ooreenstemming met dié van die voormalige presidente Nelson Mandela en Thabo Mbeki, wat elkeen ook 28 ministers in die kabinet gehad het. – Business Insider
Meer oor: Cyril Rama­Phosa | Staatsbegroting | Ministers | Kabinet | Nuwe Kabinet
Mboweni moet nou ekonomiese pot roer